Istanbul va Turkiyaning boshqa qator hududlaridagi strategik ahamiyatga ega muhim obektlarga Cobra va Dragon maxsus tuzilmalarining 1800 jangchisi joylashtirildi. Bu haqda Anadolu agentligi xabar tarqatdi. Istanbul shahri politsiyasi boshlig‘i Mustafo Kalichkan shahar osmonida ruxsatsiz parvoz qilgan vertolyotlarni ogohlantirmasdan urib tushirish bo‘yicha ko‘rsatma bergan. Ayni vaqtda Istanbul shahrida favqulodda vaziyat joriy etilgan. 17 iyul kuni harbiy to‘ntarishga urinish tarafdorlari va hukumat kuchlari o‘rtasida Istanbulning Sabihi Gekchen xalqaro aeroporti yaqinida va Ko‘nya shahridagi aviabazada to‘qnashuvlar sodir bo‘lib o‘tdi.